JohanHeinsen/ENO huggingface dataset:
Odense Adresse-Contoirs Efterretninger, 1831-03-07
Den merkantilske Horizont bliver med hver Dag mørkere, og Haabet og Fredens Vedligeholdelse svagere; thi vel skrives der saavel fra Preussen som Jtalien, at den østerrigske Regjering for lang Tid siden ved Ministerkonferentserne i London har forbeholdt sig Jndblanding i saadanne italienske Stater, med hvilke gjeldende Traktater gjøre dette til Pligt for den, og at Frankerig i dette Tilfælde ikke vilde ansee den almindelige Grundsætning om Jkke=Jndblanding for krænket, hvilket endog Grev Sebastiani skal have forkyndt i de Deputeredes Kammer; men efter alle trufne Foranstaltninger maa Man slutte, at Østerrig har ifinde ogsaa at gribe virksomt ind i Kirkestatens og Piemonts Anliggender, med hvilke Stater ingen saadanne Traktater gives, og paa Forespørgsel herom ved Hoffet i Turin har den franske Gesandt ikke faaet noget tilfredsstillende Svar. Et Rygte om Marskal Soults Udtrædelse af det franske Ministerium, nægter Koureren al Troværdighed, netop fordi den ansee Krigen nær forestaaende. Ogsaa meldes der ikke allene, at de franske Rustninger vedblive at drives med overordentlig Virksomhed, at der f. Ex. nylig atter er uddeelt 130,000 Geværer til Nationalgarderne, og at 84,000 Frivillige have meldt sig til Krigstjenesteen; men at Tropper fornemmelig koncentreres i Rigets nordostlige Deel. J Lothringen ere alle Stæder og Landsbyer opfyldte med Militaire. Metz. Toul og Verdun ere rigeligt provianterede; i den første Fæstning haves et Oplag af 60,000 Tønder Hvede, og Elsaz forener Man sig om at tilbyde Regjeringen at betale 2/5 af næste Aars Skatter forud, for at sætte den i Stand, til at bringe Revolutionens Grundsætninger med alle dens Følger i Anvendelse. J det indre Frankerig blive de forskjellige Troppeafdelinger forlagte saaledes, at den syvende Divisions Hovedqvarteer er kommet til Lyon, og den trettendes til Clermont. Paa den anden Side skal der fra det russiske Hof være udgaaet et Forslag til en Alliance om at opretholde det paa Wienerkongressen grundede System i dets fulde Kraft. Hofferne i Wien og Berlin siges at have tiltraadt samme, og Fastlandets øvrige Magter ville ogsaa blive indbudte dertil. Jndvaanerne i Fæstningen Julich have faaet befaling til at proviantere sig for et halvt Aar, og Cøln er opfyldt med Forraad af alle Arter. Den østerrigske Jagttager vedbliver at føre et Sprog imod det liberale Partie i Frankerig, hvorved den ligesom tilkaster det Stridshandsken. Begivenhederne i Rom - siger den ere kun et Værk af den anarkiske Faktion i Paris. For at frembringe Enighed mellem de Revolutionaire i Jtalien, som uden Virkning opfordre Folket til at gribe til Vaaben, og af hvilke Nogle ville indkalde en fremmed Fyrste og Andre oprette en Føderativ=Republik, henvende de sig til den styrende Kommittee i Paris, hvorfra Stødet til Oprør i Almindelighed er udgaaet." Samme Blad nægter Sandheden af den Paastand, som fremføres i en fransk Tidende, at Fyrst Metternich skulde have foreslaaet en Forening mellem de italienske Stater, liig det tydske Forbund, og at den franske Regjering skulde have modsat sig Udførelsen af denne Plan.
Odense Adresse-Contoirs Efterretninger, 1831-03-07
Pohlen." Samme Dag var det, at General Owernick, efterat have forenet sig med General Gierawsk. - som han selv indberetter - tilføiede General Geimar et afgjørende Nederlag ved Ryczywol. Dog mistede han selv mange Folk især ved Kartæskilden. Tre erobrede Kanoner bleve sendte til Hovedstaden som en Foræring til Nationalgadens Artillerie, fordi nogle Medlemmer af dette Korps havde havt fortrinlig Deel i deres Erobring. Den Afdeling Kosakker som gik over ved Pulawy, er slagen ved Zwolin. Derimod har det bekræftet sig, at General Kreutz er gaaet over Weichselen og har besat Radom. Nye russiske Tropper marschere bestandig igjennem det Augustowske, hvor Befolkningen er afvæbnet. Dog siges et Korps Kurper endnu af foretage Streifetog mod Fienderne. De De Som Beviser paa den almindelig herskende Patriotisme fortælles, at et Samfund af Damer i Hovedstaden har paataget sig at understøtte og pleie de saarede Krigere. En unævnt Dame har skjænket 6000 Gylden, en Sølvmaskine- og en kostbar Ring til Hielp til Armeens Fornødenheder, Dr. Leo har paataget sig uden Betaling at behandle de Syge, og en 12 aarig Dreng har skjænket Fædrelandet 500 Kugler, som han selv har støbt. Ved en Beslutning af 18 Febr. har Rigsdagen erklæret sig permanent, og bestemt, at den ringeste Fuldtallighed skulde være for Senatet 11 og for Landbudkammeret 33 Medlemmer, saalænge Rigsdagen var samlet i Warschau; men hvis den skulde tvinges til at forsamle sig i Udlandet, da skulde den ringeste Fuldtallighed være 33 Medlemmer for begge Kamre. Enhver Sammenkaldelse af Rigsdagen paa eet Sted, som er det russiske Herredømme underkastet, erklæres med alle sammes Virkninger for ugyldig. Endvidere bestemtes, at enhver Kriger, som i nærværende Kamp bliver uduelig til videre Tjeneste, skal tillægges fra 150 til 300 Gylden i Pension paa Livstid. Et særskilt Ærestegn foruden det militaire Sølvkors skal stiftes for dem, som udmærke sig, og med dette Ærestegn skal følge en Dotation, hvortil bestemmes Nationalgodser af 16 Mill. Gyldens Værdie, af hvilke Halvdelen skal være for Officererne og den anden Halvdeel for de Simple. Den hele Rigsdagsbeslutning blev overbragt Regimenterne midt under Kampen. General Uminski, som formedelst Deeltagelse i en Konspiration mod den russiske Regjering holdtes som Statsfange i Glogau, er undkommet derfra til Warschau, og derefter udnævnt til Divisionsgeneral.
Odense Adresse-Contoirs Efterretninger, 1831-03-07
J Paris vil Man vide, at General Mortemarts Sendelse til Petersburg var aldeles mislykket, og at Keiser Nicolaus fordrede Pohlakkernes ubetingede Underkastelse. En Deel franske Beretninger og Begivenhederne i Wilna gjendrives herfra, dog saaledes at noget Sandt har ligget til Grund derfor. Her er slet ingen Dødsstraffe anvendte hedder det - i Anledning af Rygtet og 4000 Menneskers Henrettelse. Jstedetfor at 247 Studerende skulde være hæftede for politiske Forseelser, ere i det høieste 8 straffede for Lapse=Forseelser, naar der siges, at Alle ere afvæbnede, da er dette kun Tilfældet med de Studerende &c.
Odense Adresse-Contoirs Efterretninger, 1831-03-07
Jtalien. Opstanden i Kirkestaten har ikke allene udbredt sig paa den hele østlige Side af Appenninerne, men ogsaa de vestlige Provindser begynde at efterligne det givne Exempel. Dette er Tilfældet med den vigtige Stad Perugia. Bologneserne, have modtaget deres Erkebiskop med de største Æresbeviisninger, men tillige sendt ham en trefarvet Kokarde imøde, og udelukt ham ganske fra Politiken. Regjeringen for Provindserne Urbind og Pesaro har den 9 Febr. udstædt en Bekjendtgjørelse, hvori den bekræfter Kirkens og Personernes Rettigheder, ophæver Slagteskatten, og opfordrer Jndvaanerne til at vise Hengivenhed mod den nye Tingenes Orden. Af en vidtløftig Beretning om de i Rom forefaldne Uroligheder sees, at Hovedmanden for de ved denne Leilighed Grebne er en Maler Lupii, og at Planen egentlig var, at under Hestevæddeløbet ved Karnevalet paa Corso skulde det første Kanonskud, som ved denne Leilighed gives, være Signalet til at afvæbne Soldaterne, og derefter at anrette Forvirring og Ødelæggelse i Staden. En af de Sammensvorne begyndte med at affyre en Pistol paa Soldaterne; disse gave derpaa en Pelotonsalve, som udbredte en almindelig Skræk. Uagtet det første Forsøg saaledes er tilintet. gjort, har dog Statssekretairen Kardinal Bernetti under 14 Febr. udstædt et Edikt, hvori der siges, at skjøndt Regjeringen kjender de Sammensvornes Planer og Hensigter, saa veed Man dog, at slette Mennesker ikke saa let opgive deres Plan, som kun bestaaer i Plyndringen af offentlige og private Eiendomme, hvorfor Enhver, der var indskrevet i Militairtjeneste, maatte være beredt paa ved første Sig. nal fra Engelsborg at møde ved deres Korpser, for at stride for Religion, Fædrelandet og Tronen, 600 Statisti (uden byes Undersaatter) have maattet forlade Staden, fordi de ikke kunde legitimere sig. Roligheden var indtil den 15de ikke bleven forstyrret, og naar Regjeringen blot kan skaffe Penge tilveie, vil ogsaa den største hindring for samme være hævet.
Odense Adresse-Contoirs Efterretninger, 1831-03-07
Fra Malland meldes officielt, at Østerrig vil indblande sig i de italienske Anliggender, og den østerrigske Minister i Paris, Grev Apponp, skal have erholdt Beretning om, at østerrigske Tropper virkelig vare rykkede ind i Modena, hvor den provisoriske Regjering imidlertid udstæder Proklamationer, og opfordrer de øvrige italienske Stater til Oprør, men da den herved handler imod Grundsætningen om Jkke=Jndblanding, saa forkaster den udtrykkeliger denne som en grusom Lov, der (efter dens falske Formening) er opstillet af de europæiske Magter, men ikke behøver at følges af de italienske Folkeslag. Erkehertuginde Maria Louise af Parma, som paa sin Reise til Wien er bleven indhentet af en Deputation fra hendes Undersaatter, har, førend hun vendte tilbage til sine Stater, fra Casalmaggjore og Cremona, udstædt tvende Dekreter, hvorved Residentsen, indtil videre forlægges til Piacenza, og Geheimeraad Baron Cornachia indsættes igjen i alle sine Funktioner som Præsident for de indenlandske Anliggender. Kongen af Sardinien ankom inkognito til Malland den 15 Februar, men vendte, ifølge en Koureers Ankomst, endnu samme Aften tilbage til Turin. Man haaber, at Roligheden vil blive opretholdt i Lombardiet, i hvilken Hensigt de østerrigske Tropper her bestandig forstærkes.
Odense Adresse-Contoirs Efterretninger, 1831-03-07
Kjøbenhavns Børs=Kours den 4 Marts 1831. Hamb. 2 M. - k. S. 213. Species 212, solgtes til 12 Rbmk. 11 1/2 s. Norske Speciessedler pr. 100 Species - Rbd. Sedl. Svenske pr. Rdlr. Rigsgjeld 47 1/2 a 47 1/2 Rbs. Tegn. 4 pCt. Kongel. Oblig. (u. R.) 84 a 81 1/2 Rbd. Sedl. Dito dito over 2000 pr. Stk. - Rbd. i Sedl. Dito dito dito 79 a 79 1/2 i Bco. Nationalb. Oblig. af Laan 4 Febr. 1820. 101 1/2 a 102 Rbd. r. S. Dito dito ............................ 108 Rbd. Sedl. 4 Pdt. uopsig. Rigsbkobl. (Renter pr. 6 Jan.) 100 100 1/2 Rbd. r. S. 6 PCt. norske Laan ved Hambro & Søn 102 i Bco. 4 pCt. Dito Nye................. 97 1/2 a 98 i Bco. Ses 4 PCt. nye norske Oblig. lydende paa rede Sølv 98 r. S. 4 pCt. uopsigel. norske Statsoblig. - Rd. Bco. 3 PCt. nye eng. Oblig. (1 L. Sterl. 14 Bcomk.) 56 a 56 1/2 L. Sterl. Asiatiske Actier - i Sedl. - Bank-Disconto: 4 PCt.
Odense Adresse-Contoirs Efterretninger, 1831-03-07
Onsdagen den 9 Marts holder Pastor Wiberg Fastepræken i St. Knuds Kirke.
Odense Adresse-Contoirs Efterretninger, 1831-03-07
AVERTISSEMENTS. Hos J. Milo faaes: Kongelig Dansk Hof- og Stats-Calender for Aar 1831. 3 Rbd. 2 Mk. indb.
Odense Adresse-Contoirs Efterretninger, 1831-03-07
Paa Adressekontoiret faaes: Kongelig dansk Hof= og Statskalender for Aaret 1831. 3 Rbd. 2 Mk. indb.
Odense Adresse-Contoirs Efterretninger, 1831-03-07
Herved anmodes de ærede Herrer, som have havt den Godhed at sanke Subskribenter paa den lille Bog, betitlet: venligt Raad til unge Piger, at ville have den Bevaagenhed at indsende Listerne saa snart som muligt. C. Wiswe, Sønderborg den 4 Marts 1831. Kongel. privil. Bogtrykker.
Odense Adresse-Contoirs Efterretninger, 1831-03-07
Med den høie Øvrigheds Tilladelse og assisteret NB. af det ærede musikalske Samfund, vil Undertegnede have den Ære Tirsdagen den 8 Marts, Aften Kl. 61, paa Raadhuussalen at give en stor Instrumental= og Vokal Koncert, hvortil Musikens Yndere indbydes. Adgangsskorta 1 Rbd. erholdes i mit Logis paa Postgaarden og ved Indgangen. Odense den 7 Marts 1831. Mexschall. Repetiteur i det Kongel. Kapel.
Odense Adresse-Contoirs Efterretninger, 1831-03-07
Undertegnede tager sig herved den Frihed at bekjendtgjøre for det ærede Publikum, at med høie Øvrigheds Tilladelse vil førstkommende Fredag den 11 Marts i den ældste Klubs Lokaale, med godhedsfuld Understøttelse af flere Herrer af det musikalske Selskab, og ved Hielp af Hr. Musikdirekteur Hausen og Kone, og flere Medlemmer af det Beckerske Selskab, blive givet, en stor musikalskedeklamatorisk Aftenunderholdning. Høistærede Velyndere. Den godhedsfulde Velvillie, hvormed det ærede Publikum har beæret mine Kollegers Benefice Forestillinger, giver mig Mod til, at ogsaa jeg tør haabe mig samme tildeelt, og tillader jeg mig herved ærbødigst at indbyde alle Kunstens Venner og Velyndere til denne Forestilling. Jeg haaber, da jeg ikke har sparet nogen Møie i Henseende til de valgte Nummere, at skaffe det resp. Publikum en nydelsesrig Aften, og smigrer mig derfor med et talrigt Besøg. Billetter til 4 Mk. Stk. faaes i Huset hos Hr. C. Rasmussen paa Vestergade No. 233, samt ved Indgangen, som aabnes Kl. 6. Begyndelsen skeer Kl. 6 1/2. Ærbødigst. Rudolph Koch, Skuespiller.
Odense Adresse-Contoirs Efterretninger, 1831-03-07
Theatret i Odense. Onsdagen den 9 Marts opføres til Fordeel for Mad. Becker), Hamlet, Prinds af Danmark, historisk Skuespil i 5 After, efter det Engelske af Schrøder. Agtværdigste. Deres blide Velvillighed lønnede ofte Kunstnerens dramatiske Flid; dersom jeg ved mine Bestræbelser har været saa lykkelig at bidrage til Deres Fornøielses Befordring, tør jeg tillidsfuld af Deres Bevaagenhed vove at bede om Deres hædrende Besøg. Caroline Becker.
Odense Adresse-Contoirs Efterretninger, 1831-03-07
Samtlige Skatter og Paabudde, som hidindtil paa mine Vegne have været oppebaarne af Raadstuetjener Kachne i hans Boepæl i Frue Kirkestræde No. 710, modtages for Eftertiden paa mit Contoir hver Onsdag og Løverdag Eftermiddag fra 3 til 7, og vil fra i Dag af ingen Afskrivning af bemeldte Oppebørseler skee uden enten af mig selv eller min konstituerede Fuldmægtig Fahnøe, ligesom ikkun de Qvitteringer for Oppebørselen erkjendes gyldige, der ere udstædte enten af ham eller mig. Odense Borgemestercontoir den 7 Marts 1831. Reimuth.
Odense Adresse-Contoirs Efterretninger, 1831-03-07
At Steenløse Byes Beboere have skjænket Odense Fattigvæsen 9 1/4 Skp. Rug og 9 1/2 Skp. Byg, bringes taknemmelig herved til offentlig Kundskab.
Odense Adresse-Contoirs Efterretninger, 1831-03-07
Kommissionen for Fattigvæsenet i Odense. Skibsleilighed ved første aabne Vande. Til Altona Skipper R. Holbech. - Lybek - Hans Nielsen. - Lybek J. S. Anderskov. Aalborg - Jens Hansen. - Nakskov - R. R. Fischer. Ovennævnte afseile saasnart noget Fartøi kan for Jis passere Fjorden. Til Kjøbenhavn. afgaaer Skipper H. Andresen strax efter Markedet. J Altona ligger nu under Ladning til Odense og omliggende Stæder, Skipper Jørgen Anderskov, som i Løbet af 8 a 10 Dage derfra vil blive seilkaar. J Flensborg. ligger under Ladning til Odense og omliggende Stæder Skipper L. Zebothsen. Nærmere Underretning meddeler Mægler Brown. Strax efter Markedet agter Skipper N. W. Nielsen at afseile til Kjøbenhavn, og medtager Gods og Passagerer. Ved kommende behage at henvende sig til Skipper Anderskov uden for Nørreport.
Odense Adresse-Contoirs Efterretninger, 1831-03-07
Skibsleilighed. Skipper J. Madsen afseiler til Kjøbenhavn Nyborg. om 8 a 10 Dage, og medtager Fragtgods og Passagerer. Joh. Schroeder, Kunstdreier fra Haderslev, anbefaler sig til næstkommende Odense Marked med forskjellige Sorter Piberør, hvoraf flere med en Harmonica, ægte tyrkiske WeichselrøSpadserestokke, særdeles fine Klædebørster, Tandbørster, fler Sorter Syepuder, Træe=Pibehoveder med alle Slags udskaarne Figurer af den fineste Sort m.m. Han logerer hos Hr. Glarmester Pflug paa Torvet, og staaer ude paa Torvet med en Boutik.
Odense Adresse-Contoirs Efterretninger, 1831-03-07
Gode Hollænder=Oste, samt extra gode Koge Ærter ere at erholde hos Kjøbmand. N. Chr. Nielsen, boende paa Nørregade No. 451.
Odense Adresse-Contoirs Efterretninger, 1831-03-07
Godt reent Spærgel- og Temitair Frøe er at bekomme hos Kjøbmand J. Nielsen paa Nørregade.
Odense Adresse-Contoirs Efterretninger, 1831-03-07
Adressekontoiret anviser, hvor en Haugestue og Haugepler, i Nærheden af Odense paa omtrent 2 Skpr. Land strax er at faae til Leie for billig Betaling. En Gaard i Hundslev paa 4 Tdr. 5 Skpr. 2 1/3 Alb. Hartkorn med 40 Tdr. Pløieland og en Skovlod paa 10 Tdr. Land foruden Marbund med fornøden Tørveskiær, er underhaanden at faae tilkjøbs. Bygningerne, som ere opførte for 9 Aar siden ere assurerede i Brandkassen for 1260 Rbd. Sølv. Man akkorderer med Eieren Niels Andersen. Og Kloverfrøe, rødt og hvidt, af en fortrinlig Sort og hvoraf Prøver forevises, kan faaes, naar samme bestilles inden den 16 dennes hos J. H. C. Wecke.
Odense Adresse-Contoirs Efterretninger, 1831-03-07
En Tønde bruun Tran anvises tilkjøbs fra Adressekontoiret.
Odense Adresse-Contoirs Efterretninger, 1831-03-07
Torsdagen den 24 Marts førstkommende, Formiddag Kl. 10, bliver udi den Lars Jensen forhen tilhørende Gaard i Holse afholdt Auction paa et godt Jndboe, bestaaende af Meubler og Huusgeraad, Sengeklæder, Linned, Avlings- og Hollænderieredskaber, nogle gode Køer, Heste, Vogne, Ploug og Harve, m. m. Ved samme Auction bortsælges ogsaa Møllerkarl Eskild Hansens af Holse Mølle, hans Efterladenskaber, der bestaae af nogle Gangklæder, Linned, Haandværksredskaber m.m., som paa Auctionsstedet fremvises. Lunde, Scham og Schoubye Herreders Kontoir den 3 Marts M. Knutzen.
Odense Adresse-Contoirs Efterretninger, 1831-03-07
Afgangne Peder Rasmussens Eiendomsted i Wædeholm i Weuslinge Sogn, der er indkjøbt i 3 Parceller, som kan separeres, og staaer for Hartkorn Ager og Eng 1 Td. 3 Fdkr. 2 1/2 Alb. og Skov 1/2 Alb., bliver ved Auction opbuden Tirsdagen den 22 Marts og 5 April, hvilke afholdes paa Herredernes Tingsted, og 3die Auction Onsdagen den 20 April i selve Eiendommen, alle om Formiddagen Kl. 11. Jorderne ere stærk lee rede og Mergelblandede, og til Stedet haves Bygninger i den ene af Parcellerne. Ved tredie Auction, naar antageligt Bud, skeer, ønskes ogsaa Jndboe, af Meubler og Huusgeraad, Hest og Avlingsredskaber solgt. Lunde, Scham og Schoubye Herreders Kontoir den 5 Marts M. Knutzen.
Odense Adresse-Contoirs Efterretninger, 1831-03-07
Da forhenværende Sognepræst Hr. Christensen i Lunde ved Døden er henkaldet og hans Boe taget under Behandling, saa bliver den Afdødes Kreditorer herved med 12 Ugers Varsel underrettet og indkaldet, med Tilkjendegivende, efter Plakaten af 26 August 1785 og 26 October 1792, at Boets Forfatning er tilstæder nogen anden Jndkaldelse. Lunde, Scham og Schoubye Herreders Kontoir den 5 Marts M. Knuten.
Odense Adresse-Contoirs Efterretninger, 1831-03-07
At der Løverdagen den 12 Marts førstkommende, Formiddag Kl. 9, bliver foretaget Aabningsforretning i Handelsmand Lev Bendix's Opbudsboe her i Byen, bekjendtgjøres herved. Odense Raadstue den 6 Marts 1831. Borgmester og Raad.
Odense Adresse-Contoirs Efterretninger, 1831-03-07
Da her i Byen ved Døden er afgaaet Spekhøker Anders Nielsen, og hans og efterladte Enkes fælleds Boe er taget under Skifterettens Behandling, saa bliver, ifølge Plakaten af 26 Octbr. 1792, med 12 Ugers Varsel indkaldte Alle og Enhver, som i dette Boe maatte have noget at fordre, til at anmelde og legitimere samme for Undertegnede. Odense Raadstue den 1 Marts 1831. Borgmester og Raad.
Odense Adresse-Contoirs Efterretninger, 1831-03-07
Torsdagen den 17 Marts, Formiddag Kl. 11, bliver Passagepengenes Oppebørsel ved Bommen No. 4 uden for Vesterport ved offentlig Auction opbuden til Bortforpagtning, alternativ i 3 og 10 Aar, fra 1 Mai d. A. at regne, efter Konditioner, som ved Auctionen, der afholdes paa Byens Raadstue, ville blive fremlagte. Odense den 28 Febr. 1831. Reimuth.
Odense Adresse-Contoirs Efterretninger, 1831-03-07
Løverdagen den 19 Marts, Formiddag Kl. 10, bliver afholdt Auction paa disse Herreders Tingsted over Passagepengenes Oppebørsel ved Bommen No. 3 paa Hovedlandeveien ved Fraugdekjærbye i 3 og 10 Aar fra næstkommende 1 Mai, Alt efter Konditioner, som forinden ere til Eftersyn hos Undertegnede. Bjerge Aasum Herreders Kontoir den 2 Marts 1831. Friestedt.
Odense Adresse-Contoirs Efterretninger, 1831-03-08
60 Aargang. Ne 38. Fyens Stifts Kongelig allene privilegerede. Adresse-Aviv og virlissemenvriotnor Forsendes med Brevposten overalt i de Danske Stater. Redigeres, trykkes og udgives i Odense af Søren Hempel, Kancellieraad. Tirsdagen 8 Marts 1831. Jndhol d. Belgien (Regentens høitidelige Jndsættelse. Den provisoriske Regjerings Fratrædelse. Ministeriets Udnævnelse. Troppesamlinger ved Antverpen). Frankerig (Loven om Nationalgarden antaget af Pairskammeret). Portugal (Mislykket Opstand i Lissabon. Prevotalretters Nedsættelse i Lissabon og Porto). Tydskland. Storbrittannien. Amerika. - Fædrelandet. Offentlige Foranstaltninger. Skibs- og Handels-Efterretninger. Blandinger.
Odense Adresse-Contoirs Efterretninger, 1831-03-08
Belgien. Den nye Regent blev den 25 Febr. høitidelig indsat i sin Værdighed. Jført en simpel sort Dragt kjørte han til Nationalkongressen i en tospændig Kareth. Her var paa en Forhøining anbragt en Tronstoel, overtrukket med karmosinrødt Fløiel. Efterat de forhen vedtagne Dekreter og Belgiens Uafhængig hed, og Huset Nassaus Udelukkelse vare forelæste, aflagde han med fast Stemme sin Eed, og tilkjendegav i en Tale, at det var hans Hensigt at forvandle Provisoriet til en fas Regjering. Hr. de Gerlache, som med 122 imod 8 Stem. mer er valgt til Kongressens Præsident, yttrede sig i sit Svar yderst bittert mod Londonnerkonferentserne. Uden fra komme vore største Forlegenheder - sagde han - men at adsplitte Landets Provindser, og overlade dets Fæstninger i Fremmedes Besiddelse, strider mod Nationens Ære. Vilde Man med Magt sætte dette igjennem, da ville Vi, forsmaaende alle maachiavellistiske Kunstgreb, svare de 5 Magter: Forgiæves stræbe J at tvinge Belgierne under fremmed Aag; de ville være frie. Vi vilde appellere til Folkenes Jndsigt og til Himmelens Retfærdighed; thi 4 Mill. Menneskers Skjebne er ikke mindre hellig end 32 Millioners en enig, udholdende Nations Sag er mægtig og kan ikke gaae under. De Saarede fra Septemberdagene vilde paa Hjemveien have trukket Regentens Vogn; men for at afværge det, steeg han ud og gik, uagtet en øsende Regn, tilfods. Mellem Regenten og hans Rivaler hersker den bedste Forstaaelse hvilket saaes af en Billet, som under Kongressens Forhandlinger og Valget blev sendt en af de Deputerede fra Hr. Chokier og Hr. de Gerlache, hvorpaa læstes: "Vi ere enige. Koureren opfordrer nu den Første til at afbryde al Forbindelse med Londonnerkonferentserne.
Odense Adresse-Contoirs Efterretninger, 1831-03-08
Medlemmerne af den provisoriske Regjering have i en Proklamation forkyndt, at deres Magt er ophørt. De rose Nationens Forhold, og opmuntre den for Fremtiden til at følge den hidtil betraadte Vei. Eenstemmig har Nationalkongressen vedtaget, at den provisoriske Regjerings Medlemmer have gjort sig vel fortjente af Fædrelandet, og efterat en Kommission var nedsat for at gjøre Forslag om en Nationalbelønning for dem, blev med 99 mod 15 Stemmer bestemt, at 150,000 Gl. skulde deles imellem dem i Forhold til Enhvers Tjenestetid. Mod det Forslag af Hr. Lebeau, at der af Kongressen skulde udnævnes en bestandig Kommission for at forberede det forestaaende Kongevalg, bemærkede Hr. Lehon, at en saadan kun vilde virke skadeligt paa Regjeringen. Regenten Hr. Surlet de Chokier har udnævnt Hr. Gendebien til Justits=, Hr. Goblet til Krigs=,Hr. de Broukere til Finants-, Hr. Ciellemanns til Indenrigs- og Hr. Sølvan van de Weyer til Udenrigs=Minister, hvilke Poster de Alle, blot under andre Benævnelser, beklædte under den forrige Bestyrelse. Hr. de Gerlache er udnævnt til Præsident for Ministerraadet. Det fortælles, at da Folket adspredte Forsamlingen af Selskabet for Nationaluafhængigheden, raabtes der: "Ned med de Potter, den Jødepræst, han vil afsætte Paven, og indføre Protestantismen hos Os!